VS000659
Datum: 1993-04-18T02:00:00.000+02:00
datum_sodbe_i_stopnje: 1995-04-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: zelo hudi primeri
odskodnina: 7800000 SIT
opombe: II Ips 609/96. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Kot motorist se je poškodoval v prometni nesreči.

## Poškodba

Pretres možganov, udarnina glave, zlom sklepnega nastavka desnega komolca, zdrobljen zlom obeh kosti desne podlehti, zlom glavice druge dlančnice, odlom osnovnice srednjega členka tretjega prsta desne roke in odlom osnovnice srednjega členka četrtega prsta desne roke, odlom osnovnice osnovnega in končnega členka palca desne roke in odlom večine grče desne nadlehtnice v ramenu z okvaro rotatorne manšete.

## Telesne bolečine

1500000 SIT Hude 1 mesec, srednje hude 3 mesece, stalne blage 6 mesecev, občasne blage pa se bodo pojavljale še tudi v bodoče, bolečine pa bodo nastopile še posebej zaradi predvidene operacije odstranitve žice iz komolca.

#### Hospitalizacija

En mesec in tri tedne, od tega 17 dni v enoti za posebno nego. Dvakrat operiran v splošni anesteziji,

#### Rehabilitacija

5 tednov se je zdravil v zdravilišču z izvajanjem boleče fizioterapije najmanj 60x,

#### Nevšečnosti med zdravljenjem

22 dni vezan na posteljo in povsem odvisen od tuje pomoči, 21x izpostavljen rentgenskemu slikanju, dobival transfuzije, izpostavljen številnim neprijetnim medicinskim preiskavam, po prihodu domov je še najmanj pol leta piotreboval tujo pomoč pri zahtevnejši osebni higieni in že srednje težkih domačih opravilih.

## Strah

400000 SIT Tožnik je utrpel kratkotrajen, a zelo intenziven strah ob prometni nezgodi in intenzivnejši strah za izid zdravljenja, ki se bo še ponovil vsaj v srednji jakosti ob še eni predvideni operaciji. Zaskrbljen za izid zdravljenja je bil zlasti zaradi močno zmanjšane funkcije desne roke in še posebej nevroloških izpadov, motenj spomina in koncentracije in upada intelektualnih sposobnosti.

## Zmanjšanje življenjske aktivnosti

5500000 SIT Tožnik je prizadet zaradi hudih posledic, zaradi katerih je po ugotovitvah izvedenca 45 odstotni invalid, oziroma je prizadet v zvezi s spominskimi in intelektualnimi sposobnostmi, na čustvenem področju in zaradi osebnostnih sprememb. Zaradi posledice poškodb je bistveno zmanjšano sposoben za oblikovalsko delo, za katerega se je izšolal (srednja šola) in ki ga ne more več opravljati. Sedanje delo opravlja z bistveno povečanimi napori, saj ima številne psihične težave in sicer od motenj spomina, znatnega upada intelektualnih sposobnosti, motenj na področju mišljenja, do čustvene nestanovitnosti, razdražljivosti in slabega obvladovanja agresivnosti. Vsi našteti psihično - intelektualni primanjkljaji ga ovirajo tudi na neprofesionalnem življenjskem področju. Nesposoben je za vsakršno fizično delo, pri katerem je potrebna desna roka in bistveno zmanjšano sposoben za rekreativno športne aktivnosti, ki jih je kot bivši aktivni športnik intenzivno gojil.

## Skaženost

400000 SIT Zaradi dveh obsežnih brazgotin na podlehti in na prednji strani desne rame je tožnikova zunanjost opazno spremenjena.

---

ZOR člen 200, 203